CELEX: 62017CN0060
Language: et
Date: 2017-02-06 00:00:00
Title: Kohtuasi C-60/17: Eelotsusetaotlus, mille on esitanud Tribunal Superior de Justicia de Galicia (Hispaania) 6. veebruaril 2017 – Ángel Somoza Hermo ja Ilunión Seguridad S.A. versus Esabe Vigilancia S.A. ja Fondo de Garantía Salarial (FOGASA)

18.4.2017   
            
            
               ET
            
            
               Euroopa Liidu Teataja
            
            
               C 121/16
            
         Eelotsusetaotlus, mille on esitanud Tribunal Superior de Justicia de Galicia (Hispaania) 6. veebruaril 2017 – Ángel Somoza Hermo ja Ilunión Seguridad S.A. versus Esabe Vigilancia S.A. ja Fondo de Garantía Salarial (FOGASA)
   (Kohtuasi C-60/17)
   (2017/C 121/23)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Galicia
   
      Põhikohtuasja pooled
   
   
      Apellandid: Ángel Somoza Hermo ja Ilunión Seguridad S.A.
   
      Vastustajad apellatsioonimenetluses: Esabe Vigilancia S.A. ja Fondo de Garantía Salarial (FOGASA)
   
      Eelotsuse küsimused
   
   
               1.
            
            
               Kas nõukogu 12. märtsi 2001. aasta direktiivi 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (1) artikli 1 lõige 1 on kohaldatav juhul, kui ettevõtja lõpetab seoses tegevusega, mis põhineb peamiselt tööjõul (rajatiste valvamine), hankelepingu alusel kliendile teenuste osutamise teenuste osutamise lepingu lõpetamise tõttu ja uus teenuste hankelepingu täitja võtab üle olulise osa selle teenuse osutamiseks määratud personalist, kui niisugune töölepingute üleminek toimub turvateenuste sektori kollektiivlepingu alusel?
            
         
               2.
            
            
               Kui vastus esimesele küsimusele on jaatav, siis kas juhul, kui direktiivi 2001/23/EÜ ülevõtmiseks vastu võetud liikmesriigi õigusaktis on kooskõlas direktiivi artikli 3 lõikega 1 sätestatud, et pärast ülemineku kuupäeva vastutavad üleandja ja omandaja solidaarselt kohustuste, sealhulgas töötasu maksmise kohustuste eest, mis on tekkinud enne ülemineku kuupäeva ülemineku kuupäeval kehtinud töölepingute alusel, on direktiivi nimetatud artikli 3 lõikega 1 kooskõlas tõlgendus, mille kohaselt juhul, kui uus lepingutäitja võttis tööjõu olulises osas üle, sest ta oli selleks kohustatud sektori kollektiivlepingu sätete kohaselt, ja nimetatud lepingu kohaselt on solidaarne vastutus enne üleminekut tekkinud kohustuste eest välistatud, siis solidaarset vastutust varasemate kohustuste eest ei kohaldata?
            
         
      (1)  EÜT 2001, L 82, lk 16; ELT eriväljaanne 5/4, lk 98.